**ОБЩИ БЕЛЕЖКИ И ПРЕПОРЪКИ ЗА ПОДГОТОВКА**

**ПО**

 **„СОЦИАЛНА МЕДИЦИНА“**

# за ОБРАЗОВАТЕЛНО-КВАЛИФИКАЦИОННА СТЕПЕН

#

# “МАГИСТЪР”

ПРОФЕСИОНАЛНО НАПРАВЛЕНИЕ „МЕДИЦИНА“

СПЕЦИАЛНОСТ:

**“МЕДИЦИНА”, държавен стаж**

**РЕДОВНО ОБУЧЕНИЕ**

**ПЛЕВЕН**

**2020 г.**

**Уважаеми колеги,**

Настоящият учебен материал е предназначен за студенти от специалност „Медицина“, които изучават дисциплината „Социална медицина“ в редовна форма на обучение с хорариум на часовете определени в учебния план. Предметната област на Социалната медицина е комплексна и динамична. Дистанционният модул по дисциплината няма за цел да бъде изчерпателен, а да Ви даде достъп до ключови концепции и да спомогне за развитие на ключови умения за анализ на общественото здраве и определяне на приоритети в бъдещата Ви работа като лекари. Чрез него се опитваме да затвърдим знанията, които вече сте придобили в семестриалния курс на обучение по Социална медицина, да ги свържем с натрупания от Вас клиничен опит, с цел да се изградите като холистични здравни специалисти от 21 век, от каквито се нуждаят здравните системи в целия свят.

Посредством платформата за дистанционно обучение вие ще имате достъп до учебната програма, конспект за държавен изпит, тезисите на отделните тематични единици и учебното съдържание, представено чрез презентации и практически задачи. Налична е актуална информация, касаеща методите на социалната медицина, основните индикатори за изучаване, описание и анализ на общественото здраве, статистически данни за сравнителен анализ на тенденциите в регионален и глобален аспект, организационни модели за предоставяне на здравна помощ за населението и за приоритетни популационни групи със специфични здравни проблеми и потребности.

Практическите задачи към всяка от темите са достъпни в раздела за практическа работа.

При затруднения в усвояването на материала и необходимост от методическа помощ, има възможност за осъществяване на консултации и комуникация във форума по дисциплината.

**С пожелания за удовлетворителна съвместна работа и успех в подготовката и постигнатите резултати,**

Проф. д-р Силвия Янкуловска, д.м.н.

*Катедра „Общественоздравни науки“*

*Факултет „Обществено здраве”*

*Медицински университет – Плевен.*

март, 2020 год.